
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2217 

9 Σεπτεμβρίου 2013 


ΑΠΟΦΑΣΕΙ Σ 

Αριθμ. Ζ5-ΟΙΚ.1534 

Συγκρότηση Ειδικής Επιτροπής Αξιολόγησης του άρ¬ 
θρου 54 παρ. 4 του Ν. 1943/1991 στη Γενική Γραμμα- 
τεία Καταναλωτή. 

Ο ΥΦΥΠΟΥΡΓΟΣ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

Έχοντας υπόψη: 

1. Το άρθρο 54 παρ. 4 του Ν. 1943/1991 (ΦΕΚ 50/Α/11.4.1991) 
«Εκσυγχρονισμός της οργάνωσης και λειτουργίας της 
Δημόσιας Διοίκησης, αναβάθμιση του προσωπικού της και 
άλλες συναφείς διατάξεις» περί αξιολόγησης υπαλλήλων. 

2. Το άρθρο 81 του Ν. 3528/2007 (ΦΕΚ 26/Α/9.2.2007) 
«Κύρωση του Κώδικα Κατάστασης Δημοσίων Πολιτικών 
Διοικητικών Υπαλλήλων και Υπαλλήλων Ν.Π.Δ.Δ.» περί 
αξιολόγησης. 

3. Το άρθρο 12 παρ. 8 του Ν. 3230/2004 (ΦΕΚ 44/Α/ 
11.2.2004) «Καθιέρωση συστήματος διοίκησης με στό¬ 
χους, μέτρηση της αποδοτικότητας και άλλες διατά¬ 
ξεις» περί αναλογικής εφαρμογής των διατάξεων της 
αξιολόγησης στο προσωπικό του δημοσίου με σχέση 
εργασίας ιδιωτικού δικαίου αορίστου χρόνου. 

4. Το Π.Δ. 318/1992 (ΦΕΚ 161/Α/25.9.1992) «Αξιολόγηση 
των ουσιαστικών προσόντων του προσωπικού των δη¬ 
μοσίων υπηρεσιών και των ΝΠΔΔ». 

5. Των άρθρων 13,14 και 15 του Ν. 2690/1999 (ΦΕΚ 45/Α/ 
9.3.1999) «Κύρωση του Κώδικα Διοικητικής Διαδικασίας 
και άλλες διατάξεις» περί των Συλλογικών Οργάνων 
της Διοίκησης. 

6. Το άρθρο Πέμπτο (μεταβατικές διατάξεις) παρ. 4 
του Ν. 3839/2010 (ΦΕΚ 51/Α/29.3.2010) «Σύστημα επιλογής 
προϊσταμένων οργανικών μονάδων με αντικειμενικά και 
αξιοκρατικά κριτήρια - Σύσταση Ειδικού Συμβουλίου 
Επιλογής Προϊσταμένων (ΕΙ.Σ.Ε.Π.) και λοιπές διατάξεις». 

7. Των παρ. 9, 10 και 13 του άρθρου ένατου του 
Ν. 4057/2012 (ΦΕΚ 54/Α/14.3.2012) «Πειθαρχικό Δίκαιο 
Δημοσίων Πολιτικών Διοικητικών Υπαλλήλων και Υπαλ¬ 
λήλων ΝΠΔΔ». 

8. Το άρθρο 5 παρ. ιβ του Ν. 3469/2006 (ΦΕΚ 131/Α/ 
28.6.2006) «Εθνικό Τυπογραφείο, Εφημερίς της Κυβερ- 
νήσεως και λοιπές διατάξεις». 

9. Το Ν. 3861/2010 (ΦΕΚ 112/Α/13.7.2010) «Ενίσχυση της 
διαφάνειας με την υποχρεωτική ανάρτηση νόμων και 


πράξεων των κυβερνητικών, διοικητικών και αυτοδιοι- 
κητικών οργάνων στο διαδίκτυο «Πρόγραμμα Διαύγεια» 
και άλλες διατάξεις». 

10. Την υπ’ αριθμ. Ζ5-οικ.1283/27.7.2012 απόφαση (ΦΕΚ 
2266/Β/6.8.2012) «περί Συγκρότησης του Υπηρεσιακού 
Συμβουλίου της Γ ενικής Γ ραμματείας Καταναλωτή». 

11. Την υπ’ αριθμ. Ζ5-οικ.164/25.2.2013 απόφαση περί 
Ορισμού των Μελών του Υπηρεσιακού Συμβουλίου της 
Γ ενικής Γ ραμματείας Καταναλωτή. 

12. Το Π.Δ. 197/1997 «Σύσταση Γενικής Γραμματείας 
Καταναλωτή και καθορισμός των αρμοδιοτήτων της» 
(ΦΕΚ 156/Α/30.7.1997). 

13. Το άρθρου 9 «Στελέχωση και οργάνωση της Γε¬ 
νικής Γραμματείας Καταναλωτή» του Ν. 3892/2010 
«Ηλεκτρονική καταχώρηση και εκτέλεση ιατρικών συ¬ 
νταγών και παραπεμπτικών ιατρικών εξετάσεων» (ΦΕΚ 
189/Α/04.11.2010). 

14. Το άρθρο 235 του Ν. 4072/2012 «Μεταφορά της 
Γ ενικής Γ ραμματείας Καταναλωτή στο Υπουργείο Ανά¬ 
πτυξης, Ανταγωνιστικότητας και Ναυτιλίας» (ΦΕΚ 86/ 
Α711.4.2012). 

15. Το Ν. 3728/2008 «Υπηρεσία Εποπτείας Αγοράς και 
άλλες διατάξεις» (ΦΕΚ 258/Α/18.12.2012). 

16. Το άρθρο 10 του Ν. 4081/2012 (ΦΕΚ 184/Α/27.9.2012) 
περί μεταφοράς της Υπηρεσίας Εποπτείας Αγοράς στη 
Γ ενική Γ ραμματεία Καταναλωτή του Υπουργείου Ανά¬ 
πτυξης Ανταγωνιστικότητας Υποδομών Μεταφορών και 
Δικτύων. 

17. Το Π.Δ. 83/2012 «Διορισμός του Αντωνίου Σαμα¬ 
ρά του Κωνσταντίνου ως Πρωθυπουργού» (ΦΕΚ 140/Α/ 
20 . 6 . 2012 ). 

18. Το Π.Δ. 118/2013 «Ίδρυση Υπουργείου Υποδομών, 

Μεταφορών και Δικτύων και Υπουργείου Πολιτισμού και 
Αθλητισμού και μετονομασία των Υπουργείων Ανάπτυ¬ 
ξης.αντιστοίχως» (ΦΕΚ 152/Α/25.6.2013). 

19. Το Π.Δ. 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ 153/Α/25.6.2013). 

20. Την υπ’ αριθμ. 27858/ΔΙΟΕ/ 546/26.6.2013 κοινή από¬ 
φαση του Πρωθυπουργού και του Υπουργού Ανάπτυ¬ 
ξης, Ανταγωνιστικότητας, Υποδομών, Μεταφορών και 
Δικτύων για την «Ανάθεση αρμοδιοτήτων στον Υφυ¬ 
πουργό Ανάπτυξης, Ανταγωνιστικότητας, Υποδομών, 
Μεταφορών και Δικτύων, Αθανάσιο Σκορδά» (ΦΕΚ 1653/ 
Β/4.7.2013). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


21. Το γεγονός ότι στη Γενική Γραμματεία Καταναλωτή 
δεν υφίσταται Γενική Δ/νση Διοικητικής Υποστήριξης. 

22. Το γεγονός ότι από την παρούσα απόφαση δεν 
προκαλείται επιπλέον δαπάνη σε βάρος του προϋπο¬ 
λογισμού της Γ ενικής Γ ραμματείας Καταναλωτή, διότι η 
Ειδική Επιτροπή Αξιολόγησης του άρθρου 54 παρ. 4 του 
Ν. 1943/1991 θα λειτουργεί εντός του κανονικού ωραρίου 
εργασίας των οικείων υπηρεσιών. 

23. Την ανάγκη σύνταξης Εκθέσεων Αξιολόγησης των 
ουσιαστικών προσόντων του προσωπικού της Γενικής 
Γ ραμματείας Καταναλωτή, αποφασίζουμε: 

Συγκροτούμε Ειδική Επιτροπή Αξιολόγησης των 
ουσιαστικών προσόντων του προσωπικού της Γενι¬ 
κής Γ ραμματείας Καταναλωτή αποτελούμενη από τον 
Προϊστάμενο της Διεύθυνσης Διοικητικής Υποστήριξης 
της Γ ενικής Γ ραμματείας Καταναλωτή ως Πρόεδρο με 
αναπληρωτή του τον αναπληρωτή Πρόεδρο του Υπηρε¬ 
σιακού Συμβουλίου και τα μέλη του Υπηρεσιακού Συμ¬ 
βουλίου με τους νόμιμους αναπληρωτές τους: 

Εάν ο Προϊστάμενος της Δ/νσης Διοικητικής Υποστή¬ 
ριξης είναι και Πρόεδρος της Υπηρεσιακού Συμβουλίου, 
μετέχει μόνο με την ιδιότητα του ως Προϊσταμένου της 
Δ/νσης Διοικητικής Υποστήριξης. 

Όταν η Ειδική Επιτροπή Αξιολόγησης εξετάζει εκθέ¬ 
σεις αξιολόγησης μόνιμων υπαλλήλων, στη σύνθεσή της 
μετέχουν οι δύο εκλεγέντες εκπρόσωποι του μόνιμου 
προσωπικού ή οι αναπληρωτές τους. 

Όταν η Ειδική Επιτροπή Αξιολόγησης εξετάζει εκθέ¬ 
σεις αξιολόγησης προσωπικού με σύμβαση εργασίας 
ιδιωτικού δικαίου αορίστου χρόνου, στη σύνθεσή της 


μετέχουν οι δύο εκλεγέντες εκπρόσωποι του προσωπικού 
με σύμβαση εργασίας ιδιωτικού δικαίου αορίστου χρόνου 
ή οι αναπληρωτές τους. 

Εισηγητής ορίζεται ο Προϊστάμενος της Διεύθυνσης 
Διοικητικής Υποστήριξης της ΓΓΚ, με αναπληρωτή του 
τον Προϊστάμενο του Τμήματος Διοικητικού. 

Γραμματέας της Ειδικής Επιτροπής Αξιολόγησης ορί¬ 
ζεται η Γ ραμματέας του Υπηρεσιακού Συμβουλίου της 
Γενικής Γραμματείας Καταναλωτή, με το νόμιμο ανα¬ 
πληρωτή της. 

Ως έργο της Ειδικής Επιτροπής Αξιολόγησης ορίζεται 
η εξέταση όλων των εκθέσεων αξιολόγησης που δια¬ 
λαμβάνουν βαθμολογία 9-10 ή μικρότερη του 4 κατά 
τις διατάξεις του άρθρου 8 παρ. 8 του Π.Δ. 318/92 και 
η κρίση σχετικά με το εάν η παρατιθέμενη αιτιολογία 
θεμελιώνεται σε πραγματικά στοιχεία ή γεγονότα και 
σε καταφατική περίπτωση κατά πόσο τα περιγραφόμε- 
να πραγματικά στοιχεία ή γεγονότα δικαιολογούν την 
βαθμολογία που έχει τεθεί, σύμφωνα με τις διατάξεις 
του άρθρου 8 παρ. 9 του Π.Δ. 318/92. 

Η θητεία των μελών της Ειδικής Επιτροπής Αξιολόγη¬ 
σης που συγκροτείται με την παρούσα απόφαση λήγει 
με τη λήξη της θητείας των μελών του Υπηρεσιακού 
Συμβουλίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Αυγούστου 2013 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΣΚΟΡΔΑΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

